b'\n_START_ARTICLE_\nBalad\xc4\x97 apie Keibl\xc4\x85 Houg\xc4\x85\n_START_SECTION_\nTurinys\n_START_PARAGRAPH_\nKeibl\xc4\x85 Houg\xc4\x85 du jo bi\xc4\x8diuliai Tagartas ir Bovenas apgavo ir paliko vien\xc4\x85 dykumoje mirti, ta\xc4\x8diau klajodamas Keiblas netik\xc4\x97tai atrado vandens \xc5\xa1altin\xc4\xaf, kuris pad\xc4\x97jo jam i\xc5\xa1gyventi. Susitik\xc4\x99s pro \xc5\xa1al\xc4\xaf vykstant\xc4\xaf dili\xc5\xbeans\xc4\x85, jis su\xc5\xbeino, kad iki artimiausio miesto yra ma\xc5\xbeiausiai 20 myli\xc5\xb3, o aplinkui \xe2\x80\x93 nei vieno vandens telkinio. Keiblas nuskuba \xc4\xaf miest\xc4\x85 ir u\xc5\xbe paskutinius pinigus \xc4\xafsigyja 2 akrus \xc5\xbeem\xc4\x97s prie atrasto \xc5\xa1altinio. Nors niekas netiki, kad dykumoje yra vandens, Keiblas, padedamas abejotinos reputacijos dvasininko D\xc5\xbeo\xc5\xa1ua, netrunka pasistatyti pakel\xc4\x97s u\xc5\xbeeigos ir pardavin\xc4\x97ti vanden\xc4\xaf pro \xc5\xa1al\xc4\xaf vykstantiems keleiviams._NEWLINE_Praeina 3 metai ir pas Keibl\xc4\x85 dili\xc5\xbeanu u\xc5\xbeklysta Tagartas su Bovenu. Keiblas apsimeta ant j\xc5\xb3 nepykst\xc4\x85s ir pasakoja kaip jam puikiai sekasi, suprasdamas, kad buv\xc4\x99 jo bi\xc4\x8diuliai b\xc5\xabtinai sugr\xc4\xaf\xc5\xa1.'